Vilja La Angostura

Vilja La Angostura () – miestas Argentinoje, Neukeno provincijoje, šiaurės vakariniame Nahuel Huapi ežero krante.

Miestas išsidėstęs prie Bariločės–San Martin de los Andeso kelio, siauroje Ketrihujės pusiasalio sąsmaukoje, tarp Arajanų ir Nahuel Huapi nacinionalinių parkų. Miestą supa ir Korentoso ežeras, su Najuel Huapi sujungtas Korentoso upe. Pavadinimas Villa La Angostura ispanų k. reiškia „siaurumo gyvenvietė“, kadangi miestas atrodo tarsi suspaustas ežerų ir kalnų.

Vilja La Angosturą garsina ne tik kraštovaizdžiai, bet ir būdinga europietiška medinė architektūra. Yra nedidelių maisto (šokolado, žuvies) pramonės įmonių, tačiau svarbiausia ūkio šaka – turizmas. Sportinė žūklė, kopimas į kalnus, kalnų slidinėjimas (Sero Bajo kalne) ir daugybė kitų pramogų. Klimatas švelnus: žiemos ne itin šaltos, sniegingos, vasaros šiltos ir drėgnos.

 Šaltiniai 

 Nuorodos 

 Oficiali svetainė
 welcomeargentina.com apie miestą
 Žemėlapiai, vaizdai, turizmas 


Kategorija:Neukeno provincijos miestai